Page:Cherrie and the slae.pdf/41

 AND THE SLAE. 29 LVI. My custom is for to declare The truth, and neither eek nor pare, For ony man a jot; Gif wilful Will delights in lies, Example in thyself thou sees, How he can turn his coat, And with his language would allure Thee, yet to break thy banes: Thou knaw'st thyself, if he be sure, Thou us'd bis counsel anes. Wha would yet, be bauld yet, To wreck thee, were not we: Think on now, on yon now, (Quoth Wisdom then to me.) LVII. Weel (quoth Experience) if he Submits himself to you and me, I wot what I should say, Our gude advice he shall not want, Providing always that he grant To put yon Will away; And banish baith him and Despair, That all good purpose spills: Sae he will mell with them nae mair, Let them twa flyte their fills, Sic coissing but lossing, All honest men may use ; That change now, were strange now, Quoth Reason, to refuse.